b"\n_START_ARTICLE_\nGerard Bosch van Drakestein\n_START_SECTION_\nBiografia\n_START_PARAGRAPH_\nMembre de la noblesa, durant els seus inicis feu servir alguns pseud\xc3\xb2nims (Ulisses i Bismarck) per passar desapercebut. Una vegada f\xc3\xa9u servir el seu nom real reb\xc3\xa9 el sobrenom de de Jonker, en refer\xc3\xa8ncia al seu t\xc3\xadtol nobiliari, Jonkheer. Mai pass\xc3\xa0 al professionalisme perqu\xc3\xa8 no tenia necessitat de guanyar diners en el ciclisme. _NEWLINE_Als Jocs de Londres de 1908 va prendre part en sis proves de les set proves disputades, destacant una quarta posici\xc3\xb3 final en la persecuci\xc3\xb3 per equips i la setena en els 5000 metres, mentre que en les altres fou eliminat en les s\xc3\xa8ries._NEWLINE_Als Jocs de Par\xc3\xads de 1924 va prendre part en dues proves, aconseguint una medalla de bronze en la prova de t\xc3\xa0ndem, fent parella amb Maurice Peeters, i acabasnt el set\xc3\xa8 en la persecuci\xc3\xb3 per equips._NEWLINE_Als Jocs d'Amsterdam de 1928, amb 41 anys, guany\xc3\xa0 la medalla de plata del quil\xc3\xb2metre contrarellotge. En la prova de persecuci\xc3\xb3 per equips l'equip neerland\xc3\xa8s qued\xc3\xa0 segon, per\xc3\xb2 sols tenien dret a medalla els quatre primers ciclistes de cada pa\xc3\xads en arribar a meta i ell fou el cinqu\xc3\xa8, per la qual cosa es qued\xc3\xa0 sense medalla."